Diari Oficial de la Generalitat Valenciana


Sumari del DOGV 9312, del 04-04-2022 (2022/2380)

Informació pública de la suspensió de la tramitació i de l'atorgament de llicències urbanístiques en l'àmbit de l'esborrany del Pla especial de protecció dels Banys de la Reina.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2380


Data del document
:   18-03-2022

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de la suspensió de la tramitació i de l'atorgament de llicències urbanístiques en l'àmbit de l'esborrany del Pla especial de protecció dels Banys de la Reina. [2022/2380]  
L'Ajuntament de Calp, en sessió plenària de 24 de gener de 2022, va adoptar el següent acord:  
Primer. Suspendre la tramitació i atorgament de llicències per als actes inclosos en l'article 232 TRLOTUP amb la finalitat de procedir a l'estudi de la modificació de l'ordenació urbanística, per a la redacció del Pla especial de protecció dels Banys de la Reina i la modificació del PGOU-98 a l'efecte d'inclusió d'aquest àmbit en el Catàleg d'Elements Protegits.  
Segon. Indicar que, a partir d'aquest acord, no es donen les circumstàncies per a considerar que es compleixen els requisits establits en la normativa vigent per a obtindre el reconeixement del dret o facultat per a dur a terme els actes relacionats en els art. 232 i 233 del TRLOTUP. S'exceptuen d'aquesta suspensió els actes inclosos en les lletres c i f de l'article 233 TRLOTUP, així com els de mera reforma que no afecten elements estructurals i que se circumscriguen a l'interior dels immobles.  
  
Tercer. Suspendre, de la mateixa manera, la tramitació d'instruments per al desenvolupament d'activitats subjectes a la Llei 6/2014, de 25 de juliol, de prevenció, qualitat i control ambiental d'activitats; Llei 14/2010, de 3 de desembre, d'espectacles públics, activitats recreatives i establiments públics i Llei 12/2012, de 26 de desembre, de mesures urgents de liberalització del comerç i de determinats serveis, en les parcel·les identificades com 39A, 44, 48A, 50A, 51, P1 i P2 en l'esborrany del Pla especial de protecció, de novembre de 2021.  
  
Quart. Delimitar com a àmbit en el qual operarà la suspensió els sòls inclosos en l'àmbit de l'esborrany del Pla especial de protecció i modificació del PGOU-98 redactat per l'arquitecte Gerardo Roger Fernández reflectit en la figura 1.  
Cinqué. Establir la vigència de la suspensió de l'acord adoptat en dos anys, comptats a partir de la publicació del corresponent edicte en el Diari Oficial de la Generalitat Valenciana.  
Sisé. Remetre l'acord per a la publicació en el Diari Oficial de la Generalitat Valenciana, perquè adquirisca plena vigència. De la mateixa manera, publicar-lo en el lloc web municipal.  
Seté. Sol·licitar a l'òrgan substantiu autonòmic l'inici del procediment d'avaluació ambiental i territorial estratègica per a la tramitació del Pla especial Banys de la Reina i modificació del PGOU-98, conforme amb la documentació presentada el dia 20 de desembre de 2021 per l'arquitecte Gerardo Roger Fernández.  
Huité. Donar trasllat del present acord a la Comissió Territorial d'Urbanisme a Alacant perquè en faça la tramitació.»  
  
Conforme amb el que s'estableix en l'art. 68 del TRLOTUP, es fa públic l'esmentat acord per a dotar-lo de plena vigència.  
  
Calp, 18 de març de 2022.- El regidor delegat de Territori, Paisatge Urbà, Desenvolupament Sostenible, Infraestructures, Cicle Integral de l'Aigua i Medi Ambient: Juan Manuel del Pino López.